Skupština RS: Radojičić će privremeno obavljati neodložne poslove predsjednika RS-a - Klix.ba\n1.10.2007. u 21:21\nNarodna skupština RS-a donijela je večeras na posebnoj sjednici "Privremenu odluku o obavljajnju neodložnih poslova iz nadležnosti predsjednika RS-a", a koje će preuzeti predsjednik Narodne skupštine Igor Radojičić.\nOdluka je donesena zbog smrti predsjednika RS-a Milana Jelića, a neodložni poslove iz nadležnosti predsjednika entiterta koje će obavljati Radojičić su: predstavljanje RS-a, donošenje ukaza o proglašenju zakona, obavljanje poslova iz oblasti sigurnosti i odnosa RS-a sa drugim državama i međunarodnim organizacijama, kao i odlučivanje o povjeravanju poslova potpredsjednicima RS-a.\nOvo obavljanje nadležnosti poslova iz nadležnosti predsjednika RS-a traje do izbora predsjednika RS-a.\nNarodna skupština RS-a zadužila je entitetsku vladu da hitno i neodložno obavijesti Centralnu izbornu komisiju BiH da je preminuo predsjednik RS-a Milan Jelić i da zatraži da postupi po članu 14.3. Izbornog zakona.\nUzdržani su bili poslanici SDA, a kao je pojasnio poslanik Ramiz Salkić, iz razloga što Ustav RS-a ne poznaje situaciju šta se dešava u slučaju smrti predsjednika, a to nije propisano ni aktima Centralne izborne komisije.\nIdentičan stav iznio je i poslanik Stranke za BiH Muharem Murselović.\nPredsjednik Vlade RS-a Milorad Dodik kazao je da se ovim samo želi prevazići pravna praznina jer u Ustavu RS-a nije regulirana trenutna situacija u kojoj se našla RS, ko preuzima dužnost u slučaju smrti predsjednika.\nPrije usvajanja Posebne odluke o obavljanju neodložnih poslova iz nadeležnosti predsjednika RS-a usvojena je i odluka kojom se kaže da se ona donosi zbog naročito opravdanih razloga.\nOvim je i završena posebna sjednica Skupštine RS-a.


Zabava - Ponedeljak 22.11.2021 - 14:33\nDavid Coverdale, poznat po fantastičnom glasu i multi platinastim hitovima, odlučio je da se oprosti od publike na vrhuncu karijere.\n„Neizmerno se radujemo koncertu na Tašmajdanu 6 jula 2022! Pridružite nam se u slavlju svega onoga što Whitesnake predstavlja skoro 50 godina – čast i privilegija mi je što sam uvek nastupao sa najboljim muzičarima, pred milionima ljudi širom sveta koji su me pratili i podržavali na ovom neverovatnom putovanju! Vreme je da stavim tačku na 5 dekadentnih, fascinantnih i reptilskih dekada, a oproštaj bez Beograda jednostavno nije moguć!“, naveo je on, prenosi Danas.\nKako navode organizatori, Whitesnake koncertu mogu da prisustvuju svi koji poseduju potvrdu o vakcinaciji ili preležanom Covidu u poslednjih šest meseci, a biće omogućeno i BESPLATNO testiranje ispred stadiona Tašmajdan. Beogradski koncert je, zahvaljujući Avalon produkciji, dobio i svetsku ekskluzivu – jedino na Tašmajdanu će Coverdaleov prijatelj i saborac iz Purple dana, Glenn Hughes, deliti binu sa frontmenom Whitesnakea!


U Srbiji počela izgradnja prvog velikog transportnog terminala\nKontejnerski terminal u Odesi, ilustrativna fotografija\nU industrijskoj zoni u Batajnici, kod Beograda, u petak je postavljen kamen temeljac za izgradnju intermodalnog terminala, drumsko-železničkog transportnog čvora koji se gradi u saradnji sa Evropskom unijom (EU).\nNovac za izgradnju i opremanje terminala je većim delom obezbeđen kroz bespovratna sredstva EU od 13,7 miliona evra, dok je preostalih 1,8 miliona evra opredeljeno iz budžeta Srbije.\nPlanirano je da izgradnja ovog terminala traje dve godine.\nPrilikom polaganja kamena-temeljca, predsednik Srbije Aleksandar Vučić je rekao da će taj terminal, koji je nazvao logističkim centrom i "suvom lukom", biti od velikog značaja za brži pretovar robe i zaštitu životne sredine, a da će doprineti i ekonomskom rastu Srbije.\nVučić je zahvalio državama članicama EU na pomoći Srbiji u realizaciji tog, kao i drugih projekata. On je rekao i kako očekuje da će Srbija ove godine ostvariti preko dve milijarde evra stranih direktnih investicija.\nŠef delegacije EU u Srbiji, Sem Fabrici, rekao je da je Srbija od EU od sada dobila 200 miliona evra bespovratne pomoći za šest velikih investicionih projekata i da je intermodalni terminal jedan od njih. „Ovaj projekat pokazuje dobar i konkretan rad i posao između EU, nacionalnih i lokalnih vlasti“, rekao je Fabrici dodavši da će ekonomija Srbije, u kojoj je ransportna logistika trenutno zastarela, imati brojne benefite od budućeg Terminala.\nTerminal je deo budućeg logističkog centra u Beogradu i treba da poveže drumski i železnički transport, što bi trebalo da smanji troškove tranzita, transporta i uticaj teških teretnih vozila na životnu sredinu.\nAgencija Beta prenosi da će u kompleksu biti ukupno tri kilometra saobraćajnica i železničke infrastrukture. Na površini od blizu dva hektara gradiće se poseban plato za skladištenje kontejnera, oko pet hektara je namenjeno za slobodne površine i za uređene zelene površine, a projektom je predviđena izgradnja oko 70 parking mesta.\nU toku izgradnje intermodalnog terminala biće raspisan tender za nabavku prateće opreme, neophodne za funkcionisanje terminala.\nU toku su i pripreme za realizaciju logističkog centra neposredno uz terminal. Tu će se obavljati svi logistički poslovi u vezi s drumskim i železničkim prevozom, kao što su špedicija, prevoz i carina, a biće zastupljene i prateće usluge skladištenja i održavanja.


Predsjednica RS na vaskršnjem pijemu u kasarni "Kozara": Interes mirna i stabilna Republika Srpska | BL Portal\nPredsjednica Republike Srpske Željka Cvijanović je na vaskršnjem pijemu u kasarni “Kozara” koji organizuje vođstvo Trećeg pješadijskog /Republika Srpska/ puka Oružanih snaga BiH poručila da je u interesu Srpske mirna i stabilna Republika, ali i BiH.\nOna je u obraćanju navela da je važno njegovati tradiciju i običaje jer se i tako čuva Srpska.\n– Važno je naše okupljanje i saradnja jer kad smo zajedno uvijek smo jači i organizovaniji, te na istom zadatku. Ta veza nije samo institucionalna, već želimo da bude vidljiva na svakom planu – poručila je Cvijanovićeva.\nPredsjednica Srpske je istakla da neće izostati institucionalna podrška Trećem pješadijskom /Republika Srpska/ puku Oružanih snaga BiH i njegovim važnim projektima.\n– Cilj je da se dogovaramo, budemo zajedno i na istom zadatku, kako na planu očuvanja tradicije i vrijednosti na kojima počiva Srpska, tako i na polju bezbjednosti i svemu što čini sveukupnu stabilnost Republike – rekla je Cvijanovićeva novinarima nakon prijema.\nOna je navela da je na sastanku sa predstavnicima Trećeg puka razgovarano o važnim projektima, među kojima su radovi kada je riječ o Spomen-sobi stradalim pripadnicima Vojske Republike Srpske u kasarni “Kozara”, te na uređenju tamošnjeg muzeja.\nCvijanovićeva je izrazila zahvalnost pripadnicima Oružanih snaga BiH iz Srpske i svima koji su posvećeni očuvanju mira, stabilnosti.\nOna je podsjetila da predsjednik Srpske ima ulogu u svemu što danas radi Treći puk i naglasila da će to biti nastavljeno.\n– Idemo u susret važnim događajima, a to su 12. maj – Dan Vojske Republike Srpske, kao i Vidovdan koji je krsna slava Vojske. Planirali smo aktivnosti institucija u vezi sa važnim datumima – rekla je Cvijanovićeva.\nCvijanovićeva je ukazala da su pred Srpskom veliki politički i ekonomski izazovi.\nPredsjednica Republike Srpske je pripadnicima Trećeg puka čestitala Vaskrs i poželjela uspjeh na profesionalnom planu.\nOna je uoči prijema obišla spomen-sobu u kojoj su imena stradalih pripadnika Vojske Republike Srpske, kao i muzej, a tim povodom uručen joj je i prigodni poklon.\nKomandant Trećeg pješadijskog /Republika Srpska/ puka Oružanih snaga BiH Milan Radojčić zahvalio je Cvijanovićevoj za posjetu, naglasivši da ta vojna formacija njeguje i baštini tradiciju Vojske Republike Srpske i srpskog naroda.- Saradnja sa predsjednikom i ostalim institucijama Srpske je na dosta visokom nivou, a zaključak je da je trebamo dodatno poboljšati – naveo je Radojčić.\nOn je naveo da sjedište Trećeg puka treba biti mjesto na kojem će mlade generacije moći da saznaju istinu o odbrambeno-otadžbinskom ratu i Vojsci Republike Srpske.\n– To je bio pravedan rat iz potrebe da se očuva Srpska i srpski narod na ovim prostorima – objasnio je Radojčić.\nSastanku u kasarni “Kozara” prisustvovali su i brojni oficiri Oružanih snaga BiH, ministar rada i boračko-invalidske zaštite Srpske Duško Milunović i ministar unutrašnjih poslova Srpske Dragan Lukač.


Izveštaj sentinelnog nadzora nad oboljenjima sličnim gripu (OSG) i akutnim respiratornim infekcijama (ARI) na teritoriji Vojvodine za 13. nedelju nadzora u sezoni 2019/20. godine\n🗋 Sentinel izveštaj 52-19-20.pdf\nIzveštaj sentinelnog nadzora nad oboljenjima sličnim gripu (OSG) i akutnim respiratornim infekcijama (ARI) na teritoriji Vojvodine za 12. nedelju nadzora u sezoni 2019/20. godine\n🗋 Sentinel izveštaj 51-19-20.pdf\nEdukacija o značaju praćenja kvaliteta vazduha\nU ponedeljak, 30.12.2019. godine u biblioteci Instituta za javno zdravlje Vojvodine sa početkom u 11,00 časova biće održana edukacija pod nazivom "Indeks kvaliteta vazduha u službi praćenja faktora rizika iz životne sredine značajnih za prevenciju bolesti srca i pluća", namenjena zdravstvenim radnicima i zdravstvenim saradnicima.\nEdukacija se održava u okviru projekta koji sufinansira Gradska uprava za zdravstvo Grada Novog Sada.\nIzveštaj sentinelnog nadzora nad oboljenjima sličnim gripu (OSG) i akutnim respiratornim infekcijama (ARI) na teritoriji Vojvodine za 11. nedelju nadzora u sezoni 2019/20. godine\n🗋 Sentinel izveštaj 50-19-20.pdf\nIzveštaj sentinelnog nadzora nad oboljenjima sličnim gripu (OSG) i akutnim respiratornim infekcijama (ARI) na teritoriji Vojvodine za 10. nedelju nadzora u sezoni 2019/20. godine\n🗋 Sentinel izveštaj 49-19-20.pdf\nU okviru sentinelnog i virusološkog nadzora nad oboljenjima sličnim gripu i akutnim respiratornim infekcijama, 04. decembra 2019. godine, iz dva uzorka bolesničkog materijala na teritoriji Južnobačkog okruga dokazana je infekcija virusom gripa tipa B.\nIzveštaj sentinelnog nadzora nad oboljenjima sličnim gripu (OSG) i akutnim respiratornim infekcijama (ARI) na teritoriji Vojvodine za 9. nedelju nadzora u sezoni 2019/20. godine\n🗋 Sentinel izveštaj 48-19-20.pdf\nIzveštaj sentinelnog nadzora nad oboljenjima sličnim gripu (OSG) i akutnim respiratornim infekcijama (ARI) na teritoriji Vojvodine za 8. nedelju nadzora u sezoni 2019/20. godine\n🗋 Sentinel izveštaj 47-19-20.pdf\nIzveštaj sentinelnog nadzora nad oboljenjima sličnim gripu (OSG) i akutnim respiratornim infekcijama (ARI) na teritoriji Vojvodine za 7. nedelju nadzora u sezoni 2019/20. godine\n🗋 Sentinel izveštaj 46-19-20.pdf\n18. novembar 2019. - Evropski dan posvećen racionalnoj upotrebi antibiotika\n🗋 18 NOV 2019.pdf\nIzveštaj sentinelnog nadzora nad oboljenjima sličnim gripu (OSG) i akutnim respiratornim infekcijama (ARI) na teritoriji Vojvodine za 6. nedelju nadzora u sezoni 2019/20. godine\n🗋 Sentinel izveštaj 45-19-20.pdf\nIzveštaj sentinelnog nadzora nad oboljenjima sličnim gripu (OSG) i akutnim respiratornim infekcijama (ARI) na teritoriji Vojvodine za 5. nedelju nadzora u sezoni 2019/20. godine\n🗋 Sentinel izveštaj 44-19-20.pdf\nIzveštaj sentinelnog nadzora nad oboljenjima sličnim gripu (OSG) i akutnim respiratornim infekcijama (ARI) na teritoriji Vojvodine za 4. nedelju nadzora u sezoni 2019/20. godine\n🗋 Sentinel izveštaj 43-19-20.pdf\nMALDI-TOF masena spektrometrija\nNova zdravstvena tehnologija\nObaveštavamo cenjene korisnike da je Centar za mikrobiologiju uveo novu, naučno dokazanu zdravstvenu tehnologiju MALDI-TOF masenu spektrometriju (MALDI-TOF MS, matrix-assisted laser desorption Time-of-Flight).\nIzveštaj sentinelnog nadzora nad oboljenjima sličnim gripu (OSG) i akutnim respiratornim infekcijama (ARI) na teritoriji Vojvodine za 3. nedelju nadzora u sezoni 2019/20. godine\n🗋 Sentinel izveštaj 42-19-20.pdf\nCentar za mikrobiologiju, u cilju unapređenja dijagnostike, uveo je novu zdravstvenu tehnologiju – Multiplex PCR.\nHa Institutu za javno zdravlje Vojvodine započeta je isporuka inaktivisane četvorovalentne vakcine protiv gripa za sezonu 2019/2020. Prema preporukama Svetske zdravstvene organizacije za severnu hemisferu i Odlukom Evropske Unije, vakcina sadrži cirkulišuće varijante virusa gripa A (H1N1)pdm, A (H3N2) i dve linije (Victoria i Yamagata) tipa B.\nIzveštaj sentinelnog nadzora nad oboljenjima sličnim gripu i akutnim respiratornim infekcijama na teritoriji Vojvodine za 2. nedelju nadzora u sezoni 2019/2020. godine (od 7 do 13.10.2019. godine)\n🗋 Sentinel izveštaj 41-19-20.pdf\nIzveštaj sentinelnog nadzora nad oboljenjima sličnim gripu i akutnim respiratornim infekcijama na teritoriji Vojvodine za 1. nedelju nadzora u sezoni 2019/2020. godine (40. nedelja 2019. godine)\nTEMA KAMPANJE - „PRAVILNA ISHRANA – DOSTUPNA I PRISTUPAČNA SVIMA” SLOGAN KAMPANJE – „ZA SVET BEZ GLADI“\nOrganizacija za hranu i poljoprivredu (FAO) obeležava svake godine 16. oktobar – Svetski dan hrane, dan kada je ova organizacija i osnovana 1945. godine. U Srbiji se 16. oktobar – Svetski dan hrane obeležava od 2001. godine uz podršku Ministarstva zdravlja Republike Srbije.. Ovogodišnja tema kampanje: „Pravilna ishrana – dostupna i pristupačna svima” , a realizuje se pod sloganom „Za svet bez gladi“, sa fokusom na smanjenje broja gladnih u svetu.\n1. oktobar 2019 – Međunarodni dan starijih osoba\n“Ka jednakosti u starijem dobu”\nSvetska nedelja dojenja 1.-7. 8. 2019. godine\nSvetska nedelja dojenja koja se svake godine obeležava u više od 170 zemalja, ove godine obeležava se 27. put kako bi se povećalo znanje i svest o značaju i prednostima dojenja i obezbedila podrška dojenju u cilju unapređenja zdravlja majke i deteta.\n26. Jun 2019. –Međunarodni dan protiv zloupotrebe i nezakonite trgovine drogama\nSlogan kampanje za 2019. godinu je „Zdravstvo i pravosuđe – zajedno u suzbijanju droga” (Health for Justice. Justice for Health) i ima za cilj da naglasi značaj saradnje zdravstvenog i pravosudnog sistema jer efektivni odgovori na probleme povezane sa drogom nisu mogući bez multisektorske saradnje.


Jevrejski lideri apelovali na bolji nadzor govora mržnje na društvenim mrežama | Novinska agencija Beta\nSVET | 14.02.2020 18:00 > 14.02 18:08\nJevrejski lideri apelovali na bolji nadzor govora mržnje na društvenim mrežama\nJevrejski lideri apelovali su danas na bolji nadzor govora mržnje na društvenim mrežama zbog zabrinutosti da su na nedavne napade podstaknuti ljudi na marginama društva pozivima na nasilje preko interneta.\nRabin Pinhas Goldšmit, predsednik Konferencije evropskih rabina i glavni rabin Moskve, rekao je da radikalizacija preko interneta podstiče ne samo više antisemitskih napada, već i zločine iz mržnje uperene na muslimane i ljude drugih vera.\n"Snaga i moć koju daju društvene mreže ljudima na marginama društva izazivaju haos", rekao je on podsetivši na napade u Novom Zelandu, Nemačkoj i SAD.\nOn je dodao da je 2019. bilo više napada na džamije, sinagoge i crkve.\nSkup su sponzorisali Goldšmit organizacija i Svetski jevrejski kongres, a održan je na marginama Bezbednosne konferencije u Minhenu kojoj je prisustvovao osnivač Fejsbuka Mark Zakerberg ali nije bio prisutan na diskusijama.\nGoldšmit je rekao da je zbog pravnih zaštita slobode govora vladama teško da efektivno nadziru govor mržnje ali da privatne kompanije imaju veći fleksibilnost.\nOn smatra da privatna kompanija ima sposobnost i pravo da ograniči govor.\nMišel Fridman, istaknuti jevrejski lider u Nemačkoj, rekao je medjutim da vlade mogu učiniti više ako to postave kao prioritet, ocenivši da se vlasti efikasno bore protiv finansijskog kriminala na internetu.\n"Ako smo u stanju, kada je reč o ekonomiji, da reagujemo vrlo brzo na sajber zločine zašto ne i na zločine iz mržnje?", rekao je on.\nBivši šef bezbednosti Fejsbuka Aleks Samos rekao je medjutim da je sporno pitanje regulisanje onoga što se može i ne može reći.\n"Diskusije o tome šta je zakonit i nezakonit govor su izuzetno komplikovane", rekao je on, objasnivši da postoje mnogi različiti slojevi Fejsbuka, privatne stranice, javne grupe, privatne grupe i da bi nadgledanje bilo poput prisluškivanja privatnih telefonskih razgovora.\n"Mislim da niko ovde ne bi rekao da bi Dojče Telekom trebalo da sluša svaki telefonski razgovor u Nemačkoj i ako kažete nešto rasističko upada u razgovor i kaže da grešite", rekao je on.\nTakodje je ocenio da su društvene mreže omogućile mnogo više od govora mržnje i da su pokreti u SAD poput Blac Lives Matter i MeToo bili u stanju da se bave pitanjima rasizma i seksualnog uznemiravanja samo zato jer je veća grupa ljudi mogla da govori.\n"Ta dva problema su postojala 30 godina. Razlika je da su ljudi koji su odlučivali koje su političke teme prihvatljive u SAD bili belci četrdesetogodišnjaci", rekao je on, dodavši da ljudi vole da se usredsrede na negativan uticaj novih stvari ali da postoji ogroman deo pozitivnih posledica kao što je mogućnost da mnogo više ljudi govori u demokratiji.\nDjilas: Demokratija u opasnosti zbog Vučićeve osmogodišnje ...


Vesti Datum: 14.04.2021.\nViše od dve petine ispitanih Evropljana (48%) smatra da je smanjenje njihovog ugljeničnog otiska sada važnije nego pre pandemije. Zapravo, više od polovine Evropljana (52%) postalo je svesnije toga da njihovi postupci mogu uticati na okolinu, a generacija Z i milenijalci (58%) prednjače u tome. Ovo signalizira rastući trend ka ekološki osveštenoj potrošnji među ljudima koji svoju kupovinu i korišćenje programa nagrađivanja pretvaraju u akcije u korist planete, pokazuje istraživanje o održivosti kompanije Mastercard.\nŽelja ka svesnijoj potrošnji porasla je tokom poslednje decenije. Međutim, promene u stavovima i akcijama naglo su se povećale kao direktna posledica COVID-19 pandemije. Kako potrošači postaju svesniji vlastitih postupaka, gotovo tri petine ispitanika (58%) veruje da bi kompanije trebalo da se ponašaju na održiviji i ekološki prihvatljiviji način, a generacija Z je predvodnik ovog trenda razmišljanja (62%). Takođe, kao tri glavna problema na koja Evropljani žele da se kompanije i brendovi usresrede pored suočavanja s pandemijom, jesusu smanjenje otpada (39%), rešavanje problema zagađenja plastičnim proizvodima i ambalažom (38%), i smanjenje zagađenja vazduha i vode (35%).\nMark Barnet, predsednik kompanije Mastercard za Evropu rekao je: „Neophodno je da kompanije shvate svoju ulogu u naporima za očuvanje planete, ne samo zato što su potrošači strastveni po tom pitanju, već i zato što je to ispravna stvar za uraditi. Na kraju krajeva, ovo je planeta svakog od nas i postoji kolektivna odgovornost da se pokrene akcija. Od kako traje pandemija, zabrinutost za očuvanje životne sredine eksponencijalno je porasla, a istim tempom moraju rasti i naše aktivnosti."


Dunav raste: Pripremljen plan evakuacije, vrh talasa 12. juna – Nadlanu.com\nDunav raste: Pripremljen plan evakuacije, vrh talasa 12. juna\nObjavljeno 9. juna 2013. / 17:39:24\nRepublički štab za vanredne situacije održaće danas vanrednu sednicu, na kojoj će, prema najavama, biti razmatrana trenutna situacija u Srbiji, s obzirom na porast nivoa vodostaja Dunava.\nSednicom koja počinje u 16 sati predsedava komandant štaba, premijer i ministar unutrašnjih poslova Ivica Dačić, saopštila je vladina kancelarija za saradnju sa medijima.\nNa sednici će biti razmatrana trenutna situacija, budući da je usled poplavnog talasa koji je zadesio Evropu, u porastu nivo vodostaja Dunava kroz Srbiju, rekao je Tanjugu zamenik načelnika sektora za vanredne situacije Đorđe Babić.\nOn je naveo da se prema informacijama koje su dobijene od Republičkog hidrometeorološkog zavoda i iz Mađarske ne očekuju veći problemi i izlivanje Dunava.\nPrema njegovim rečima, nivo Dunava porastao je u odnosu na jučerašnji dan kod Bezdana za oko 30 centimetara, a najugoroženija mesta su Beočin, Banoštor, Čerević i Susek, gde ima naselja koja su u nebranjenom delu, pa su stanovnici nekih domaćinstava evakuisani.\nKako je kazao, plan evakuacije je pripremljen, a može se dogoditi da bude ugroženo i mesto Stari Slankamen pa će spasilački timovi biti u pripravnosti kako bi pomogli stanovništvo u tom delu Srbije.\nVrh talasa očekuje se 12. juna kod Bezdana, a timovi obilaze potencijalno ugrožena mesta i pripremaju vreće sa peskom kako bi se ojačali nasipi, dodao je Babić.\n“Narednih dana pratićemo stanje i gde god je to moguće ojačavaćemo nasipe i evakuisati ljude”, naveo je on.\nNa današnjoj sednici Republičkog štaba za vanredne situacije, kako je rekao, biće razmatrano trenutno stanje i izveštaji Republičkog hidrometeorološkog zavoda i Republičke direkcije za vode kako bi se napravila analiza i videlo šta se može očekivati i koje mere još mogu da se preduzmu.\nRukovodilac odbrane od poplava u Javnom vodoprivrednom preduzeću “Vode Vojvodine” Mirko Galonja izjavio je danas da će tokom sutrašnjeg dana na području Sombora, odnosno na delu toka Dunava uzvodno od Bogojeva do granice sa Mađarskom, biti proglašena vanredna odbrana od poplava.\nOn je u izjavi Tanjugu rekao da se ispunjavaju prognoze Republičkog hidrometereološkog zavoda o vodostaju reke Dunav i da se očekuje da će kulminacija poplavnog talasa sutra biti kod Budimpešte a da će vodostaj za 30 centimetara biti veći od do sada najvišeg zabeleženog.\nNajgore poplave u centralnoj Evropi u poslednjih 10 godina odnele su dosad najmanje 20 života, u Mađarskoj je nivo vodostaja Dunava već premašio rekord iz 2006, ali se maksimalni nivo reke, kao i u Nemačkoj, očekuje večeras.\nViše od 1.200 ljudi evakuisano je danas širom Mađarske dok je u Budimpešti Dunav dostigao rekordni nivo od 883 centimetra, prenose mađarski mediji. U samoj prestonici evakuisano je 215 stanovnika, saopštile su vlasti, javilja mađarska agencija MTI. Zbog poplava zatvorena su 44 puta, a bez struje je ostalo oko 5.000 stanovnika, navode zvaničnici.\nPoplave širom centralne Evrope do sada su odnele najmanje 20 života, a hiljade ljudi u privremenim skloništima čekaju da se voda povuče kako bi mogli da se vrate kućama.\nU međuvremenu, u Nemačkoj više od 80.000 pripadnika spasilačkih službi, uključujući vatrogasce i vojnike, rade neprekidno kako bi suzbili najdramatičnije poplave u toj zemlji tokom poslednje decenije. Hiljade ljudi i dalje borave u skloništima pošto ne mogu da se vrate kućama u regionima južne i istočne Nemačke.\nMagdebrug glavni grad Saksonije-Anhalt zadesile su poplave neviđenih razmera, a meteorolizi najavljuju da će vrh vodenog talasa Labe večeras dostići istorijski rekord od 7,45 metara, navode nemački mediji.\nDačić: Ne interesuje nas zeleno svetlo, nismo saobraćajci\nNesreća u Minhenu: Autobus udario u nadvožnjak, povređeno 40 đaka


Ambasador Turske čestitao pobedu Vranjankama i najavio nastavak saradnje - juGmedia\nAmbasador Turske čestitao pobedu Vranjankama i najavio nastavak saradnje\nAmbasador Republike Turske u Srbiji Tanžu Bilgič boravio je u Vranju i tom prilikom se susreo pobedničkom ekipom Vranja ovogodišnjeg muzičkom takmičenja “Srbija u ritmu Evrope”, održanom u Vrnjačkoj Banji, izvevši pesmu sa kojom su predstavnici Turske 2009. godine odneli pobedu na Eurosongu.\n“Na takmičenju ste me oduševile svojim nastupom. Naše kulture su slične i to se osetilo i u izvođenju pesme. Čestitam vam na pobedi i želim vam puno uspeha u daljoj karijeri. Veoma bih voleo da posetite Tursku”, rekao je ambasador Bilgič.\nGradonačelnik Milenković je istakao da je grad pobedničkoj ekipi pružio svu neophodnu podršku na takmičenju.\n“Mi smo veoma ponosni na njihov uspeh i talenat. Pokazale su veliku kreativnost i na najlepši mogući način reprezentovale svoj grad i zemlju. Naš grad će uvek podržati ovakve talente”, istakao je Milenković.\nPrilikom posete Vranju ambasador Turske susreo se sa gradonačelnikom Slobodanom Milenkovićem, a sa kojim je razgovarao o kulturnoj i privrednoj saradnji.\nOni su se saglasili da postoji potreba za učvršćivanje postojeće i poboljšanje buduće saradnje, a gradonačelnik Milenković je upoznao ambasadora i sa mogućnostima koje Slobodna zona pruža potencijlnim investitorima i naglasio da u Vranju uspešno posluje jedna građevinska firma iz Turske koja se prključila humanitarnoj akciji izgradnje škole u Mečkovcu.\n“Ambasadoru Turske smo predstavili i bogato kulturno nasleđe vranjskog kraja u koje smo uvrstili Hamam, Pašin konak i Beli most. Njegovu ekselenciju upoznali smo sa našom namerom da rekonstruišemo Pribojčićevu kuću i Baba zlatinu ulicu. Našem sastanku su prisustvovali i predstavnici Agencije TIKA iz Turske čije će stručne ekipe doći u Vranje da izvrše procenu i urade kompletno tehničku dokumentaciju za rekonstrukciju objekata koji su od velikog značaja za grad“ , izjavio je Milenković.\nIzražavajući zadovoljstvo što je u Vranju amabasador Bilgič je rekao da u ovom gradu postoje objekti koji datiraju iz Osmanlijskog doba i da njegova zemlja želi da pomogne u njihovoj obnovi, ali i da dovede još turskih investitora.\nOn se takođe, založio za unapređenje postojeće saradnje.\n„Vladimiru“ nagrada za najbolji debitantski film


RTS :: Jokić najzaslužniji za pobedu Denvera, Dončić nezadrživ\nKošarka Jokić najzaslužniji za pobedu Denvera, Dončić nezadrživ\npetak, 13. dec 2019, 06:52 -> 13:13\nDenver je nadigrao Portland sa 114:99 uz novu odličnu igru Nikole Jokića, koji je meč završio sa dvostrukim dvocifrenim učinkom. Dalas je kao gost nadigrao Detroit, a Luka Dončić je meč završio sa 41 poenom, što je za samo poen manje od njegovog rekorda karijere.\nPredvodio ih je Nikola Jokić, koji je meč zadršio sa 20 poena, čak 11 skokova i šest asistencija.\nNjegova trojka na kraju meča, iako atraktivna, nije bila presudna poput nedavnih trojki Bogdanovića i Bjelice.\nFiladelfija je savladala Boston sa 105:109, a Džoel Embid je predvodio tim i meč završio sa 38 poena i 13 skokova, i to je bio njegov najbolji meč sezone.\nKlivlend je posle produžetka nadigrao San Antonio sa 117:109 posle nekoliko dramatilnig rezultatskih preokreta.\nIako je Klivlend vodio tokom većeg dela meča u finišu se borio da sustigne prednost San Antonija. Na kraju su izvukli produžetak i to trojkom Kevina Lava na sedam i po sekundi do kraja kojom je izjednačio na 103:103.\nU produžetku je već bilo manje neizvesnosti a inicijativu su preuzeli Lav i Džedi Osman.\nLav je utakmicu završio kao najefikasniji igrač sa 30 poena i 17 skokova, dok je Demar Derozan sa 21 postignutim poenom bio najefikasniji u timu San Antonija.\nKari je ubacio 30 poena, Kristaps Porzingis je dodao 20 poena, a Boban Marjanović nije ulazio u igru.\nU timu Detroita najefikasniji je bio Andre Dramond sa 23 poena.


Održan konsultativni sastanak o nacrtu publikacije Informacioni sistem za potrebe Inspektorata za rad. Fondacija Centar za demokratiju\nKonsultativni sastanak na kome se razgovaralo o nacrtu publikacije "Informacioni sistem za potrebe Inspektorata za rad" održan je u hotelu Palas u Beogradu.\nSastanku su prisustvovali predstavnici Inspektorata za rad, Direkcije za elektronsku upravu, Tržišne inspekcije, Agencije za privredne registre, Nacionalne službe za zapošljavanje, Udruženja poslodavaca, USAID BEP programa, UGS Nezavisnost, Saveza samostalnih sindikata Srbije, Tima za socijalno uključivanje i smanjenje siromaštva / SIPRU, Međunarodne organizacije rada, Prekršajnog suda u Beogradu, Uprave za bezbednost i zdravlje na radu i Udruženja građana Zajedno zajedno.\nPredstavnici institucija i organizacija na sastanku su se složili da bi informacioni sistem za potrebe Inspektorata za rad, između ostalog, učinio značajno efikasnijim i olakšao rad inspektora rada, ali i zaposlenih u drugim institucijama koje bi bile povezane putem ovakvog sistema.\nZaključci sa sastanka biće uključeni u finalnu verziju publikacije.\nRadna verzija publikacije Informacioni sistem za potrebe Inspektorata za rad nastala je u okviru projekta "Smanjenje rada na crno kroz umrežavanje institucija i transparentniji rad inspekcije rada", koji je deo trogodišnjih aktivnosti usmerenih ka suzbijanju neformalne zaposlenosti i sive ekonomije podržanih od strane Solidar Suisse – Kancelarije u Srbiji u okviru programa Dostojanstven rad.


Uniforme - Prodaja uniformi | Izrada uniformi | Ice uniforme\nUniforme - prodaja i izrada uniformi\nIce uniforme su rezultat dugogodišnjeg iskustva u kvalitetu izrade i posvećenosti zadovoljstvu naših kupaca. Stabilan proces proizvodnje, dizajn koji radimo po želji i specifikaciji naših klijenata, kao i važnost koju pridajemo komforu i kvalitetu finalnog proizvoda su načela kojima se vodimo i po kojima želimo da se izdvojimo na tržištu.\nDokaz kvaliteta koji traje više od decenije se ogleda upravo u lojalnosti naših klijenata. Ukoliko ste u potrazi za uniformama i radnim odelima – pošaljite nam direktan upit sa željenim specifikacijama, a mi ćemo vas kontaktirati u najkraćem mogućem roku.\nKvalitetne uniforme po meri vašeg biznisa\nBilo da se radi o radniku u ambulanti, hirurgu ili zubaru, naše uniforme omogućavaju najviši nivo komfora i zaštite zdravstvenih radnika.\nUniforme za kuvare u prvi plan stavljaju osobe odgovorne za ukusne specijalitete, uz neophodnu zaštitu u radnim uslovima pod visokom temperaturom i intenzivnošću.\nPosao vaspitačica se ogleda u svakodnevnici koja podrazumeva svakodnevni boravak i brigu o deci, zbog čega njihove uniforme treba da pruže svaku vrstu udobnosti, uz moderan dizajn.\nRadne uniforme pružaju lagodnost i prijatnost tokom nošenja i obavljanja svakodnevnih aktivnosti, dajući na reprezentativnosti kompanije koju predstavljate kao trgovac.\nPosao spremačice je zahtevan zbog čega je neophodno da uniforma u kojoj rade bude lagana za nošenje, ali i savršena dopuna vašem ugostiteljskom imidžu.\nNaše uniforme za konobare su otporne i prijatne za nošenje i tokom najdužih smena na poslu, pri čemu su skrojene po poslednjim trendovima.\nUsklađene uniforme za osoblje hotela šalju poruku o pripadnosti istom timu, kao i svedočanstvo o vrhunskoj usluzi koju vaši gosti mogu da očekuju.\nNaše uniforme za restorane, pored toga što su udobne za nošenje, svojim modernim dizajnom svedoče o vrhunskoj usluzi koju vaš restoran može da pruži.\nŠkolske uniforme ukazuju na jednak sistem vrednosti na putu ka uspehu koji mora biti stabilan za učenike, čineći ih ambasadorima svojih školskih ustanova.\nKada je u pitanju prodaja uniformi, firma “Ice uniforme” ima dugu tradiciju u izradi radnih uniformi i odela za različite delatnosti, bilo da su vam potrebne muške ili ženske uniforme.\nTrudom, zalaganjem i plodovima našeg rada želimo da obezbedimo jednu od vodećih pozicija na tržištu, a sa našim kupcima i poslovnim partnerima imamo odnos zasnovan na poverenju, profesionalizmu i lojalnosti.\nŠivenje i prodaja uniformi po meri\nIce uniforme se mogu pohvaliti iskustvom u šivenju uniformi po meri, u unapred definisanim serijama.\nKada su u pitanju radna odela ili uniforme, prodaja i proizvodnja su usklađeni sa veličinom serije, i samim tim potrebama naših klijenata i poslovnih partnera. Budući da radne uniforme, i uniforme kao takve, predstavljaju ogledalo vašeg brenda, a samim tim i vaših zaposlenih, trudimo se da naše uniforme budu prilagođene ambijentu i nameni.\nKvalitetne i moderne uniforme kao simbol našeg i vašeg poslovanja\nIce uniforme se kreiraju prema vašim željama, uz upotrebu materijala dostupnih na našem tržištu.\nZahvaljujući kvalitetnom proizvodnom pogonu i dobro obučenom osoblju sa mnogo iskustva, u stanju smo da uspešno ispratimo zahteve naših kupaca i dostavimo uniforme na vreme. Šivenje radnih uniformi i radnih odela kod nas je bazirano na svakodnevnom usvršavanju i stalnom prilagođavanju potrebama tržišta.\nMaterijali koje koristimo, bilo da su pamučni ili keper, su prošli našu kontrolu kvaliteta, zbog čega smo i mi u stanju da garantujemo za komfor naših uniformi, kao i ulogu koju imaju kada je u pitanju zaštita i komfor prilikom nošenja.\nVrste i tipovi uniformi koje šijemo\nIce uniforme imaju nekoliko vrsta uniformi u ponudi, koje krojimo prema vašim merama i željama. Kod nas možete poručiti:\nZbog čega su vam potrebne Ice radne uniforme?\nUniforme kao takve služe da stvore osećaj zajedništva i pripadanja određenom brendu, kompaniji, delatnosti. Uniforma odiše profesionalnošću, i isti osećaj budi i u radu i odnosu sa klijentima.\nMnoge kompanije su prepoznatljive upravo po uniformama svojih zaposlenih, skrojenih sa pažnjom, uz upotrebu kvalitetnih materijala i modernog dizajna.\nUniforme, osim što je važno da budu kreirane tako da reprezentuju samu delatnost, moraju biti skrojene imajući u vidu i sam odevni predmet – potrebu da olakša kretanje, poveća zaštitu tokom rada na poslovima gde je to neophodno, ili stavi akcenat na udobnost za one poslove koji zahtevaju duge smene i neprestano fizičko angažovanje.


Trijumf Kokana Mladenovića, nema predstave u čast nagrađenih -\nPrema odluci stručnog žirija sedmog Festivala prvoizvedenih predstava nagrada „Slobodan Selenić” za najbolji tekst pripala je Mileni Bogavac za tekst predstave „Jami distrikt” (Bitef teatar, Centar za kulturu Tivat, Asocijacija Mask Segedin i Think Tank Studio iz Novog Sada). Predstava „Jami distrikt” proglašena je i najboljom na ovom festivalu, a Kokan Mladenović za najboljeg reditelja.\nNagradu „Olga Ivanović” za najbolju glumicu ravnopravno će podeliti glavne glumice „Jami distrikta” Isidora Simijonović, Nina Nešković i Vanja Nenadić. Aleksandar Marinković za ulogu Miodraga Mije Kovačevića u predstavi niškog Narodnog pozorišta „U čije ime” proglešen je za najboljeg glumca festivala. Nagrada „Dušan Duka Jovanović” namenjena najboljem mladom glumcu dodeljena je Nataši Stanković za ulogu Elke Petrović u istom komadu.\nNajveći broj glasova publike, od pet takmičarskih predstava, dobio je komad „Jami distrikt” po tekstu Milene Bogavac, u režiji Kokana Mladenovića. Nešto malo manji broj glasova dobila je drugoplasirana predstava niškog Narodnog pozorišta „U čije ime”, po tekstu Aleksandra Mihailovića, a u režiji Milana Karadžića.\nKako su saopštili organizatori, nagrade će biti uručene prvom prigodnom prilikom, pošto ove godine neće biti izveden komad u čast nagrađenih. Prema ranijem programu sutra je na aleksinačkoj sceni trebalo da bude odigran komad „Kraljice“ Beoarta iz Beograda, po tekstu Darka Lukića, a u režiji Branislava Trifunovića. Glumice ovog pozorišta poslale su obaveštenja da ne žele da izvedu ovaj komad.\nOrganizator je, takođe, saopštio da će publici koja je kupila karte za ovu predstavu, novac biti vraćen na blagajni.\nPrevious Post:Od Triglava do Aleksinca\nNext Post:Glumci predstave „Na tragu” poručili „greh je ne odigrati predstavu”


Američki državni tužioci na Balkanu | Autonomija\nAmerički državni tužioci na Balkanu\nSaradnja će se ostvarivati na polju "razmene informacija, istrage, sudskog gonjenja i borbe protiv nasilnog ekstremizma"\nAmerički ministar pravde Erik Holder najavio je da će SAD poslati 70 državnih tužilaca u zemlje Balkana, Bliskog istoka i Severne Afrike kako bi pomogli u borbi protiv terorista.\n„Uz podršku Biroa za borbu protiv terorizma Stejt departmenta, ministarstvo pravosuđa je za ključna područja imenovalo savezne državne tužioce i savetnike (…) kako bi sarađivali sa zemljama koje nastoje da poboljšaju svoje kapacitete u sprovođenju istrage i privođenju stranih teroristickih boraca pravdi“, rekao je sinoć Holder na konferenciji za novinare posle sastanka s evropskim kolegama.\nHolder je rekao da će se saradnja ostvarivati na polju „razmene informacija, istrage, sudskog gonjenja i borbe protiv nasilnog ekstremizma“.\nDržavni tužioci će raditi u Albaniji, BiH, Hrvatskoj, Kosovu i Srbiji, kao i zemljama severne Afrike i Bliskog istoka, „od Alžira i Maroka do zapada Afrike“, rekao je neimenovani zvaničnik ministarstva pravde, navodi Frans pres.\nTaj zvaničnik je rekao da tužioci neće „uvoditi američki pravni sistem“, već će utvrđivati da li određena zemlja ima „zakone koji su u skladu sa konvencijom UN o suzbijanju terorizma“. On je dodao i da su zemlje izabrane po „američkoj proceni“.


Ostavka malteške ministrice zbog povezanosti s ubistvom novinarke Daphne C. Galizia | MC_ONLINE\nMinistrica Caruana podnijela ostavku nakon saopštenja da je njen suprug putovao sa biznismenom osumnjičenim za saučesništvo u ubistvu novinarke.\nMalteška ministrica zadužena za otok Gozo, Justyne Caruana, podnijela je ostavku u ponedjeljak nakon što su mediji povezali njenog supruga sa biznismenom koji se sumnjiči za saučesništvo u ubistvu istraživačke novinarke Daphne Caruana Galizia.\nOstavka ministrice Caruane je stigla nakon što je u nedjelju Times of Malta pisao da je njen suprug Silvio Valleta otišao na nogometnu utakmicu u Veliku Britaniju sa biznismenom Yorgenom Fenechom, osumnjičenim za saučesništvo u ubistvu novinarke Galizie koja je istraživala navodnu korupciju malteške vlade.\nValleta je bio zamjenik šefa policije u vrijeme ubistva malteške novinarke, koja je stradala 16. oktobra 2017. godine nakon eksplozije bombe koja je bila postavljena ispod njenog sjedišta. Valleta, koji je istražio slučaj ubistva, je nakon priznanja da je putovao sa Fenechom rekao da nije znao za Fenechovu umiješanost u ovaj slučaj i da nikada ne bi putovao sa osobom za koju zna ili misli da je pod istragom, piše The Malta Independent.\nTrenutno se vodi proces protiv trojice muškaraca osumnjičenih za ubistvo malteške novinarke.\nOstavku je prošle sedmice podnio i šef malteške policije Lawrence Cutajar zbog kritika o istrazi slučaja ubistva novinarke i navodne političke korupcije, piše BBC.\nIzvor: Times of Malta, The Malta Idependent, BBC


Čović: ''Bog nas nagradio!'' - Sportske.net\nČović: ''Bog nas nagradio!''\nPredsednik Crvene zvezde posle drame u polufinalu završnog turnira ABA lige novinarima priznao da mu je biklo veoma teško u finišu, da je ekipi uputio poruku na dva minuta pre kraja, izlaskom iz hale, ali da je posle svega - prezadovoljan.\nRadonjić: "Evroliga je velika stvar ali želimo trofej"Repeša: "Pobeda u Beogradu preduslov za trofej"Roko Ukić: "Napašćemo Zvezdu u Beogradu!"Blažič: "Možemo do titule!"Repeša: "Bićemo dostojan sparing-partner Zvezdi"\nPredsednik košarkaškog kluba Crvena zvezda Nebojša Čović rekao je danas da je taj klub plasmanom u Evroligu ostvario ovosezonski cilj.\n"Ne da sam zadovoljan, nego prezadovoljan... To nam bio cilj u ovoj sezoni", rekao je Čović posle pobede nad Radničkim u polufinalu na završnom turniru Jadranske lige u Laktašima, čime je Zvezda i obezbedila plasman u Evroligu.\nZvezda je savladala Radnički iz Kragujevca sa 79:78, a Čović je kazao da je to moglo da bude i ubedljivije.\n"Pobedi se ne gleda u zube, što bi rekao naš narod, ali to je moglo da bude ubedljivije i bolje. Međutim, posle odredjenih problema i grčeva koje smo imali unazad nekoliko nedelja, digli smo se i dobili jednu istorijski važnu utakmicu za Crvenu zvezdu. Zvezda će posle 15 godina ponovo biti u Evroligi i čestitam igračima i trenerima. Ovo je za nas veliki uspeh i relaksacija za sve ono što nas čeka dalje", kazao je predsednik crveno-belih.\nČović je rekao da je dva minuta pre kraja susreta izašao iz hale i da je na taj način poslao poruku svojim igračima.\n"Ja sam dva minuta pred kraj, kada je Teriko Vajt zakucao, poslao poruku igračima i trenerima na klupi tako što sam ustao izašao iz hale. Da ne objašnjavam kako je bilo... Izašao sam iz hale, gvirio, uhvatio jedan ugao da mogu da vidim semafor. I na osnovu semafora i reakcije publike sam video da sustižemo. Imao sam malo zrno, neki kvrc koji mi je govorio da može da se dogodi čudo. Nas je Bog nagradio, a Bog ne nagrađuje za džabe", kazao je on.\nČović je rekao da njegov klub mora planski da radi i u narednom periodu jer ne želi da Zvezda igra Evroligu samo sledeće sezone.\n"Uložen je ogroman rad od 12. avugsta 2011. kada smo skupili Zvezdu i za nepunih dve godine došli do velikog rezultata. Možda je to brzo i treba voditi računa da sada u periodu pred nama izvršimo stabilizaciju jer nije Evroliga za Zvezdu samo jedna godina. Mi moramo planski i sistematski da radimo jer u Crvenoj zvezdi se uvek očekuje vrh vrhova", rekao je Čović.\nZvezda će u finalu Jadranske lige igrati protiv boljeg iz duela između Igokee i Partizana, koji se igra večeras od 21.00.


Skromno održan VIII „Aranđelovdanski vašar“ - www.mrkonjic-grad.com\nSkromno održan VIII „Aranđelovdanski vašar“\nU Mrkonjić Gradu danas je održan Osmi sajam poljoprivrednih proizvoda "Aranđelovdanski vašar", na kojem su svoje proizvode predstavila lokalna udruženja žena, te proizvođači rakije i meda.\nU okviru "Aranđelovdanskog vašara" organizovani su 15. Festival domaće rakije, 14. Etno-festival "Jabuka" i 14. Dani meda.\nNačelnica opštine Mrkonjić Grad Divna Aničić, koja je svečano otvorila manifestaciju, rekla je da je ove godine "Aranđelovdanski vašar" mnogo skromniji i po broju učesnika i po broju posjetilaca zbog epidemije virusa korona.\n"Mi smo navikli da ima mnogo više ljudi i da nam dođu izlagači iz Srbije i Slovenije, zbog čega ova priča i ima međunarodni karakter. Važno je da ne prekidamo kontinuitet i da čuvamo tradiciju, a, vjerujem, da će sljedeće godine biti masovnije", istakla je Aničićeva.\nIzložene su razne vrste rakija i domaće hrane koje su posjetioci imali priliku da probaju, kao i meda i različitih zanatskih proizvoda.\nGojko Jović iz Mrkonjić Grada osvojio je prvu nagradu za šljivovicu, a kvalitet rakije su ocijenili profesor sa Univerziteta u Beogradu Ninoslav Nikićević i profesor iz Sarajeva Nermina Spaho.\nJović je rekao da je njegova rakija uvijek među najboljima i da proizvodi rakiju zbog ljekovitih razloga.\n"Rakija se ne peče radi opijanja, nego radi uveseljavanja i ljekovitih svojstava. Treba je kvalitetno proizvoditi po propisima, onako kako tehnolozi preporučuju", naglasio je Jović.\nPredsjednik Udruženja žena "Baraćanke" Marija Dakić rekla je da je Udruženje nedavno formirano i da imaju 10 članica.\n"Danas smo izložile domaći hljeb, rakiju, likere, kao i razno voće. Planiramo da se bavimo turizmom kako bismo poboljšale status našeg baraćkog kraja", navela je Dakićeva.


Transfer na samom kraju prelaznog roka: Asmir Suljić ima novi klub – Sport Centar Transfer na samom kraju prelaznog roka: Asmir Suljić ima novi klub – Sport Centar\nNekadašnji fudbaler Sarajeva Asmir Suljić, napustio je redove ljubljanske Olimpije.\nOn je u transferu u samom finišu prelaznog roka postao novi fudbaler Zaglebia iz Poljske, čiji će dres nositi od ove sezone.\nIz Poljske je Suljić imao još jednu ponudu, “zagrijana” je bila i Legia iz Varšave, ali je popularni “Šejtan” odlučio obući dres tima iz Lubina.\nZa sada nema informacija o visini odštete koju će na račun Olimpije uplatiti Zaglebie.\nU potvrdi transfera, Zaglebie su Suljića predstavile kao “Kralja asistencija”, te izrazile nadu da će im pomoći u ostvarivanju boljih rezultata.\nDiosgyori u narednoj sezoni samo s Mađarima, u klubu ostaje Asmir Suljić kao “domaći” igrač


Alimpić: Pre novih izbora mora da se promeni kriminalni sistem krađe glasova\nIzbori 2022 Autor:N118. apr. 202222:18\nČlan Gradske izborne komisije Zoran Alimpić kaže da pre novih izbora u Beogradu mora da se promeni "kriminalni sistem krađe glasova". "Ako sve ostane isto, onda će te ekipe koje prisiljavaju ljude da glasaju, njih će Vučić da suzi na Beograd i imaće više ekipa sa kapilarnim spiskovima i postići će bolji rezultat, ali neće biti zakonit već će biti zasnovan na pritisku na birače", dodaje Alimpić.\nNa pitanje da li ima smisla bitka u GIK-u, ako je Vučić već govorio o novim izborima, Alimpić kaže da ima, jer tekući izborni proces mora da se završi.\n„Da bi mogao da počne proces novih izbora mora da se završi ovaj. GIK mora da utvrdi i saopšti ukupne rezultate da bi mogla da se sazove konstitutivna sednica Skupštine, da bi mogli da počnu da teku rokovi, a ako ne izaberemo gradonačelnika da idemo na nove izbore. Ma koliko da je mala većina, ona može da funkcioniše četiri godine, to što je Vučić rekao ne mora i da se desi“, kaže Alimpić.\nPodseća da je Vučić i nakon parlamentarnih izbora 2020. godine rekao da će novi biti za dve godine.\n"Opozicija neće imati veze s tom odlukom ukoliko vlast bude imala većinu sama. Ako vlast bude imala većinu, isključivo od nje zavisi da li će voditi grad četiri godine ili će skratiti mandat", smatra on.\nDodaje da je legitimitet većine na izborima veoma uputan, zbog toga što, kako smatra, ne znamo koliko zaista glasova dobila vlast po zakonu.\nBONUS VIDEO: Evo kako je Vuk Jeremić reagovao u Utisku nedelje na vest šta je Vučić rekao o beogradskim izborima\nbeogradski izboriGIKzoran Alimpić\nĐilas na RTS i u Skupštini: Istorijski uspeh, ostaću da spavam ovde do izbora


Fabregas može da ide?! - Sportske.net\nFabregas može da ide?!\nKonte nezadovoljan španskim vezistom, hoće li Sesk do četvrtka otići iz kluba?\nZvanično - Pašalić je "rosonero"PL - "Topovi" pucali do poluvremena, rutina "Plavaca", šampion pobedio u mraku!Benitez bi još da pojača svoje redoveČelsi ima novu ideju za štopera!Čelsi bez novog stadiona zbog slepih miševa?\nJuče protiv Barnlija je Španac čitav meč presedeo na klupi. Antonio Konte je izvršio sve tri izmene, ali Fabregasu nije pružio šansu.\nTo je pojačalo priče o nezadovoljstvu Italijana pre svega igrom Fabregasa u defanzivi. On mu, navodno, zamera da se ne žrtvuje dovoljno za tim i da njegova igra unapred nije dovoljna da se zanemari učinak u odbrani.\nJutros list "El Konfidensijal" piše da je Konte već saopštio ljudima iz kluba da mogu da prodaju Fabregasa i da on neće biti standardan ove sezone.\nPošto Čelsi ne igra evropske kupove, vezista i nije potreban Konteu koji smatra da i bez njega ima dovoljan broj igrača u veznom redu.\nAli, gde bi mogao da završi Fabregas?\nNjegova cena je oko 40 miliona evra, teško da će neko to platiti. Jedna od opcija je pozajmica sa pravom otkupa za šta su bili zainteresovani Milan i Inter, ali čini se da prvi nemaju novca, a drugi su rešili otvorena pitanja na sredini terena.\nOstalo je još četiri dana, videćemo hoće li i posle četvrtka Fabregas biti fudbaler Čelsija.


SAZNAJEMO Savet za nacionalnu bezbednost sutra ujutro o Velji Nevolji i aktulenoj situaciji u zemlji, predsedava Vučić – Tutin Press\nTema sednice biće hapšenje kriminalne grupe na čijem su čelu uhapšeni Veljko Belivuk, poznatiji kao Velja Nevolja i Marko Miljković Mare, kao i nastavak policijske akcije u kojoj je do sada slobode lišeno 19 pripadnika ovog klana.\nPrema našim saznanjima, pred članovima Saveta za nacionlanu bezbednost, kojim presedava predsednik Srbije Aleksandar Vučić, naći će se i druge teme koje su u vezi sa aktulenim dešavanjima u zemlji, a tiču se Kosova, nastavka dijaloga sa Prištinom, pa i evropskih integracija Srbije.\nSednica će biti održava u zgradi Generalnog sekretarijata predsednika Republike Srbije.\nPredsednik Srbije Aleksandar Vučić rekao je danas, govoreći o slučaju vođe navijača Partizana Veljka Belivuka, poznatijeg Velja Nevolja, da u društvu postoje ljudi koji dobro rade sa mafijom.\nSavetnica predsednika Suzana Vasiljeviće rekla je ranije da će na sednici biti reći o nastavku velike policijske akcije u kojoj su uhapšeni članoci opasnog klana, koji se sumnjiče za ubistva, iznude, otmice i trgovinu drogom.\nKako je danas saopšteno, Veljko Belivuk i Marko Miljković lično se sumnjiče za tri krivična dela teško ubistvo, pored zločinačkog udruživanja i trgovine drogom.


U srpskoj policiji u poređenju sa regionom najviše žena\nU srpskoj policiji 23 odsto zaposlenih su pripadnice ženskog pola, što je najveći procenat u regionu, ali one mahom rade na administrativnim poslovima, rečeno je danas na konferenciji "Žene u policiji - slučaj Zapadni Balkan".\nNa konferenciji koju je organizovala regionalna mreža organizacija civilnog društva Pointplus rečeno je i da žene u policiji nemaju jednake šanse za napredak u karijeri i da i dalje postoje brojne predrasude sa kojima se na poslu svakodnevno suočavaju.\nEvropski standard zastupljenosti žena u policiji je oko 30 procenata, a prema dostupnim informacijama u Srbiji trenutno žene čine 23 odsto zaposlenih, u Makedoniji 18, na Kosovu 14, Bosni i Hercegovini 13, Albaniji 10 i Crnoj Gori devet odsto, naveli su učesnici konferencije.\nIstraživačica Beogradskog centra za bezbednosnu politiku Aurelija Đan rekla je da, iako je ženama formalno pružena mogućnost da se školuju za policijski poziv i obavljaju ovu vrstu posla, njima još teško da budu ravnopravne sa svojim kolegama jer u policiji postoji podela na "muške i ženske poslove".\nOna je navela da od 2000. godine u Srbiji postoji permanentan rast broja žena u policiji, ali da je nužna kampanja podizanja svesti javnosti.\n"Trenutno u policiji muškarci uglavnom obavljaju dužnosti koje su u vezi sa visokim nivoom fizičke i psihičke izdržljivosti, kao i sa primenom sredstava prinude i radom u specijalnim jedinicama. Sa druge strane, ženama se dodeljuju administrativni, pravni, finansijski i analitički poslovi". rekla je Đan.\nNa skupu, koji je organizovan na Međunarodni dan žena, rečeno je i da se žene zaposlene u policiji suočavaju sa problemima u smeštaju, sa uniformama, zaštitnom opremom i naoružanjem, ograničene mogućnostima za usavršavanjem..\nPanel diskusija je zajednicka inicijativa regionalne mreže organizacija civilnog društva Pointplus, čiji rad podržava EU kroz regionalni program "Podsticanje civilnog društva".\nMrežu čine Beogradski centar za bezbednosnu politiku, Analitika iz Skoplja, Centar za sigurnosne studije iz Sarajeva, Institut Alternativa iz Podgorice, Institut za demokratiju i medijaciju iz Tirane i Kosovski centar za bezbednosne studije iz Prištine.\n« Danas je 8. mart - Dan žena Pala inspektorka rada zbog 300 evra mita (VIDEO) »


Evropski ženski lobi – strategija uključivanja mladih žena - Autonomni ženski centar\nEvropski ženski lobi – strategija uključivanja mladih žena\n8-11.11.2019. Brisel, Belgija - „Mlade žene treba da budu ravnopravno uključene u rad svih tela Evropskog ženskog lobija i njihov glas mora biti poštovan“, deo je zaključaka sa četvorodnevnog događaja u organizaciji Evropskog ženskog lobija (European Women’s Lobby - EWL) koji je organizovan u Briselu u okviru promišljanja novog Strateškog plana ove evropske mreže za naredni period.\nAktivistkinja Autonomnog ženskog centra, Sanja Pavlović, bila je jedna od 30 učesnica skupa na kome se diskutovalo o potrebi međugeneracijskog dijaloga i konkretnim načinima za uključivanje mladih žena u Evropski ženski lobi. Poseban naglasak tokom celog skupa stavljen je na viđenje mladih žena kao nehomogene grupe, te potrebe uključivanja mladih lezbejki, Romkinja, migrantkinja, crnkinja, žena sa invaliditetom i svih koje pripadaju marginalizovanim zajednicama unutar Evrope.\nPosebno je diskutovano o potrebi dijaloga između EWL tela i nacionalnih organizacija i članica o važnosti uključivanja mladih žena. Kao neke od mera predložene su kvote za uključivanje žena svih starosnih doba u rad svih tela EWL-a, kao i program mentorstva, a naglašeno je da već naredne godine nekim članicama Upravnog odbora ostiče mandat, te da treba razmišljati o zastupljenosti mladih žena.\nZaključeno je da samo ravnopravnim međugeneracijskim dijalogom možemo ojačavati ženski pokret širom Evrope, što je posebno važno u uslovima jačanja desnice.


Centar za zaštitu potrošača traži od Nikolića ukidanje TV pretplate | Vestinet.rs\nPOČETNA NAJČITANIJE Centar za zaštitu potrošača traži od Nikolića ukidanje TV pretplate\tCentar za zaštitu potrošača traži od Nikolića ukidanje TV pretplate 25. jun 2012. 10:50 · Nema komentara Centar za zaštitu potrošača „Forum“ iz Niša zatražio je danas od predsednika Srbije Tomislava Nikolića da ispuni predizborno obećanje i ukine TV pretplatu.\nU otvorenom pismu predsedniku Nikoliću navodi se da je on građanima obećao da će, ako glasaju za njega, ukinuti TV pretplatu, i da sada građani očekuju da će to obećanje biti ispunjeno.\n- Ovo će biti test o poverenju koje ste dobili od građana i očekujemo da ih nećete izneveriti – navodi se u pismu.\nCentar za zastitu potrošača „Forum“ podseća Nikolića da je u predizbornoj kampanji pozvao učesnike na izborima da se izjasne o tome kako će da se reše veliki dugovi građana prema državi, navodeći da i država ima velike dugove prema građanima kroz neisplaćene poreze i doprinose.\n- Dok građani pozivajući se na ekonomsku situaciju u zemlji, strpljivo čekaju da država izmiri svoje dugove, nestrpljiva država priprema uterivače dugova koji će građanima oduzimati imovinu – navodi se u pismo predsedniku Nikoliću.\nPROČITAJTE JOŠ:Ulice u BIH dobijaju ime po ustaškim krvnicima\nNastavak pljačke umrle privrede kroz izmišljeni „muzički dinar“\nTags:građani · izbori · obećanje · poziv · Predsednik · TV pretplata · ukidanje\tSRBIJATadić sprema Đilasovu smenu\nVESTINET.rs NA FEJSBUKU\tNAJNOVIJE\tMračna tajna: 40 ljudi i dece u srodstvu seksualno opštilo u komuni\nUbio provalnika, pa umro od srca


U februaru najviše noćenja turista iz Hrvatske i Srbije\nU Bosni i Hercegovini u februaru 2018. turisti su ostvarili 64.382 posjete, što je više za jedan posto u odnosu na januar 2018. i za 14,9 posto više u odnosu na februar 2017. godine.\nTuristi su u februaru ostvarili 148.391 noćenje, što je više za 0,6 posto u odnosu na januar 2018. i za 21,9 posto više u odnosu na februar 2017. godine. U ukupno ostvarenom broju noćenja učešće domaćih turista bilo je 35,6 posto, dok je 64,4 posto učešće stranih turista.\nU strukturi noćenja stranih turista u februaru 2018. najviše noćenja ostvarili su turisti iz: Hrvatske (26,5 posto), Srbije (23,2 posto), Slovenije (7,4 posto), Turske (5,8 posto), Njemačke (3,2 posto) te Austrije i Italije sa po (2,5 posto), što je ukupno 71,1 posto. Turisti iz ostalih zemalja ostvarili su 28,9 posto noćenja.\nŠto se tiče dužine boravka stranih turista, na prvom mjestu su turisti iz Katara s prosječnim zadržavanjem od 5,3 noći, Rumunije sa 4,0 noći, Kuvajta sa 3,6 noći, Bahreina sa 3,5 noći te Indije, Ujedinjenih Arapskih Emirata i s Islanda sa po 3,2 noći.\nTuristima je u februaru 2018. u Bosni i Hercegovini bilo na raspolaganju 18.338 soba, apartmana i mjesta za kampiranje, što je za 6,8 posto više u odnosu na februaru 2017. i 39.946 raspoloživih kreveta što je više za 11,2 posto u odnosu na isti mjesec 2017. godine.\nU februaru 2018. u okviru djelatnosti - ''Hoteli i sličan smještaj'' turistima je bilo na raspolaganju ukupno 16.298 soba i apartmana, što je za 6,7 posto više u odnosu na januar 2017. i 34.329 kreveta, što je za 11,4 posto više u odnosu na isti mjesec prethodne godine. Neto stopa iskorištenosti stalnih kreveta u januaru 2018. iznosila je 13,9 posto.\nPrema vrsti smještajnog objekta, najveći broj noćenja ostvaren je u okviru djelatnosti ''Hoteli i sličan smještaj'', s učešćem od 92,1 posto.\nTuristi BiH Agencija za statistiku BiH\nSarajevo: Veliki broj građana i turista uživao u šetnji Baščaršijom


Prof. dr Jelena Danilović\nDok su nesnosne avgustovske vrućine topile beogradski asfalt, tiho i nečujno napustila nas je profesorka Jelena Danilović, zašavši u devetu deceniju svoga života. Na dostojanstvenoj sahrani na Novom groblju u Beogradu, okupili su se oni do kojih je ta tužna vest uspela nekako da dospe. Međutim, mnogi njeni poštovaoci, prijatelji i kolege za to su saznali tek kada su se s otpočinjanjem školske godine opet otvorila vrata njene druge kuće, Pravnog fakulteta u Beogradu. Mada je od penzionisanja profesorke Danilović prošlo već dve decenije, ona je svojim delom, naučnom ostavštinom, intelektualnim duhom i dalje na njemu bila prisutna. Kao profesor Rimskog prava, uspevala je da tu izuzetno tešku materiju približi studentima i da postane pojam predavača kome je slavna "Petica" (najveći amfiteatar na Pravnom fakultetu) uvek bila pretesna. Svojom erudicijom, širokim poznavanjem pravne materije i efektnim izlaganjem, punim duha, ali i duhovitosti, postavila je visoke standarde, koji su drugima bili podsticaj i izazov.\nTo je mogla postići jer je i sama, potičući iz tipične građanske porodice, ponela temeljno obrazavovanje, koje je uključivalo učenje svetskih jezika, sviranje klavira, poznavanje slikarstva, jednom rečju kult umnog i lepog. Svoj talenat za jezike iskazala je već kao dete, kada je lako naučila slovenački jezik i na njemu završila osnovno školovanje i nekoliko razreda gimnazije (jer joj je otac, kao oficir kraljevske vojske dobio premeštaj u Ljubljanu). Pravni fakultet u Beogradu završila je "istorijske" 1948. godine, radeći povremeno u državnoj službi (filmskoj industriji, Ministarstvu spoljne trgovine). Kao intelektualac i humanista bila je naklonjena naprednim idejama levice, a u rodnom Zrenjaninu je pred kraj rata i aktivno pomagala snagama antifašističkog pokreta. Ipak, građansko poreklo ne samo da joj nije bila posebna preporuka u danima posleratne komunističke diktature, već je predstavljala i razlog njenog hapšenja. Tek pošto je utvrđeno da se "nije kompromitovala u saradnji sa okupatorom niti sa domaćim izdajnicima" (kako to stoji u njenom prvom referatu), primljena je 1952. godine za asistenta na Pravnom fakultetu u Beogradu, i time započela svoju blistavu profesorsku karijeru. Doktorirala je 1958., a u zvanje redovnog profesora Rimskog prava promovisana 1970. godine. Time postaje prva žena koja je stekla profesorsko zvanje iz ove oblasti u celoj bivšoj Jugoslaviji. Doajen pravnoistorijske katedre, profesor Dragomir Stojčević u njoj je pronašao najboljeg saradnika, i sa svojim naslednicima oni su vremenom stvorili naučnički autoritet koji je privlačio magistrante i doktorante iz cele Jugoslavije. Može se slobodno reći da je stvorena "beogradska romanistička škola", u kojoj je stasao naučnički podmladak koji danas izrastao u najuglednija profesorska imena na Pravnim fakultetima u Skoplju, Podgorici, Sarajevu, Banja Luci, Zagrebu, Splitu, Rijeci itd. Na mnogima od njih je, dok nisu stasali kadrovi, profesorka Danilović godinama držala kompletnu nastavu, što je bio slučaj i u Srbiji (Novi Sad, Kragujevac, Niš, Priština), tako da je i osnivanje većine ovih ustanova vezan za njeno pregnuće.\nSvoj naučni angažman započela je radom u dubrovačkom arhivu, gde je paleografskim iščitavanjem originalnih latinskih dokumenata (notarskih knjiga), dolazila do dragocenih podataka o trgovačkim i pravnim odnosima u ovoj srednjovekovnoj komuni. Iz te materije bila je i njena doktorska disertacija ("Obligacioni ugovori u srednjovekovnom dubrovačkom pravu"), koju je briljantno odbranila pred profesorskim veličinama Mihailom Konstantinovićem, Borislavom Blagojevićem i Albertom Vajsom. Želeći da utvrdi stepen preuzimanja (recepcije) rimskog prava u ovoj gradskoj sredini, došla je do mnogih originalnih stavova, koji će budućim istraživačima predstavljati neizostavno polazište za dalja proučavanja. U narednim decenijama nastavila je da se intezivno bavi pravnom istorijom Dubrovnika i iz te oblasti objavila dragocene radove o represalijama, zalozi, ustanovi "aptagi" i trgovačkim običajima u tom gradu. Profesorka Danilović je i sama uvela plejadu kadrova u oblast izučavanja statutarnih prava, i dovela ih do objavljivanja studija vezanih za pitanja pravnog uređenja srednjovekovnog Zagreba (M. Apostolova-Marševelski), Rijeke (A. Petranović), Splita (Ž. Radić), Kotora (N. Bogojević), Budve (Ž. Bujuklić).\nSvoj najznačajniji doprinos Jelena Danilović dala je ipak u materiji Rimskog prava, kako u pedagoškoj sferi (skripta, praktikumi), tako i u naučnoj. Kao đak najeminentnije figure u svetu romanistike, čuvenog profesora Maksa Kazera, kod koga je bila na dvogodišnjoj specijalizaciji u Hamburgu (kao stipendista Humboltove fondacije), i posle naučnog usavršavana u Italiji, Francuskoj, Holandiji i drugim evropskim univerzitetskim centrima, profesorka Danilović je izgradila svoj prepoznatljiv egzegetički metod, pristup dominantno zasnovan na normativnoj analizi. U rimskom pravu njegova primena dostupna je samo vrsnim poznavaocima antičkih pravnih izvora i latinskog jezika, što je profesorka Danilović svakako bila. Pored brojnih članaka iz te oblasti (posvećenih rimskom sudskom postupku, odgovornosti kod ugovora o delu, pomorskom prevozu robe, srednjovekovnoj recepciji u Bolonji, uticaju rimskog prava na Srpski građanski zakoniki dr.), autor je i obimne studije o tzv. popularnim tužbama ("Actio popularis od rimskog do savremenog prava", Beograd, 1968). U ovom radu došao je do punog izražaja njen naučnički kredo, po kome izučavanje tekovina antičke baštine nije samo sebi cilj, već je put ka boljem upoznavanju vremena u kome živimo. Tokom višedecenijskog proučavanja različitih pravnoistorijskih tema, uvek je sledila nit koja ju je vodila od rimske pravne tradicije, preko srednjovekovne recepcije, kako na Zapadu tako i na vizantijskom Istoku, pa sve do pojava asimilovanja drevnih ustanova u modernim pravnim sistemima. Njena naučna radoznalost dovela je i do proučavanja uporednih pravnih sistema, šerijatskog prava, anglosaksonskog, do izučavanja naučnog doprinosa Huga Grocijusa, objavila je radove o rudarskom pravu u srednjovekovnoj Srbiji, običajnom pravu Paštrovića, o značaju Zakonika knjaza Danila, o Valtazaru Bogišiću (od kojih je većina sabrana u knjizi "Istorijsko pravne studije", Podgorica, 2002). Na osnovu neobjavljene arhivske građe, napisala je i dragocenu monografiju o istorijatu Pravnog fakulteta u Beogradu.\nIzuzetno vladanje jezicima (francuski, nemački, ruski, engleski, italijanski, mađarski, slovenački) omogućavalo joj je da se bolje upozna sa dostignućima romanista iz različitih kulturnih sredina, kao i da na naučnim kongresima rezultate svojih istraživanja izlaže uglavnom na jeziku domaćina skupa. Otuda je lako komunicirala sa pravnim istoričarima iz celog sveta i ostala poznata po svojim visprenim zapažanjima i komentarima, koje je iznosila bez zaziranja od autoriteta, što je vremenom i sama postala. To je dovelo do članstva u najvećim međunarodnim naučnim asocijacima, u Briselu (Societé Internationale d'Histoire des Droits de lantiquité i Societé Jean Boden pour l'histoire comparative des Institutions) i Parizu (Sociéte d'Histoire de Droit francais et étrangere). U svojoj sredini doživela je posebno priznanje prijemom u Naučno društvo Srbije 2002. godine.\nZajedno sa profesorom Stojčevićem, osnivač je i kluba ljubitelja antičke istorije Forum Romanum, koji već preko 35 godina okuplja studente prava željnih novih saznanja, koja se na tom mestu stiču kroz posebna tematska predavanja, naučne ekskurzije, kao i nagrađivanjem najboljih studentskih radova. Profesorka Danilović je svojim entuzijazmom i specifičnim darom za neposrednu komunikaciju sa studentima, bila decenijama stožer okupljanja mladih ljudi. Veći broj tih studenata ostali su na Fakultetu i postali naučni radnici, zahvaljujući, između ostalog, i njoj. Imao sam čast da pre tri decenije budem jedan od njih, šta više, da postanem i njen asistent. Živeti i raditi sa profesorkom Danilović bila je velika privilegija, jer se od nje imalo šta naučiti, ne samo iz oblasti nauke, već i o odnosu prema ljudskim vrednostima, radu i poštenju. Nikada nije birala lakši put, niti je do cilja dolazila dvojnim moralnim načelima, partijskim prečicama, niti zvučnim univerzitetskim titulama. Prezirala je nerad, licemerstvo, lažne veličine, a sebe, pa i ljude oko nje, primoravala na poštovanje visokih vrednosnih kriterijuma. Bila je perfekcionista, čak do preterivanja, i ko zna koliki bi još njen naučni opus bio da su mnogi rukopisi ugledali svetlo dana, i da su čuvena njena predavanja pretvorena u univerzitetske priručnike. Ali, možda baš zato, ona je bila o ostala institucija za sebe, uzor koji obavezuje. Predstaviti se na svetskim kongresima kao njen đak, bila je uvek posebna privilegija, ali i "počasno zvanje" koje se moralo opravdati. Kada se zbog poznih godina sve manje pojavljivala u svetu romanista, svi su se raspitivali za nju i njeno zdravlje. Vest o smrti Jelene Danilović duboko ih je pogodila, a velika imena romanistike, profesori Hans Ankum (Amsterdam), Pierangelo Catalano, Mario Talamanca (Rim), Alan Watson (SAD), Gerhard Tür (Grac) i mnogi drugi, izrazili su duboku žalost za izgubljenim prijateljem, koleginicom kojoj su se divili i poštovali.\nOvih dana Pravni fakultet u Beogradu slavi 165 godina od svog osnivanja, a u temeljima te tradicije ostaće neizbrisiv trag jedne profesorske veličine kao što je profesorka Jelena Danilović. Ona je brojnim generacijama svojih studenata, ali i svima nama, ostavila najlepši primer kako se voli i poštuje svoj poziv.\nNeka joj je večna slava.\nProf. dr Žika Bujuklić


Bosnić-Đurić: Interkulturalnost kao odgovor na uzurpaciju kulture | Autonomija\nBosnić-Đurić: Interkulturalnost kao odgovor na uzurpaciju kulture\nZloupotreba kulture i kulturnih institucija eksplicitno se manifestuje kroz formu cenzure i progon neistomišljenika\nKulturološkinja Aleksandra Bosnić-Đurić založila se večeras za negovanje interkulturalne komunikacije u Vojvodini, kao načina za prevazilaženje rigidnih političko-ideoloških uzurpacija kulture, koje su na sceni u Novom Sadu i u pojedinim drugim vojvođanskim gradovima.\n“Zloupotreba kulture i kulturnih institucija eksplicitno se manifestuje kroz formu cenzure i progon neistomišljenika”, kazala je Bosnić-Đurić na tribini u Zrenjaninu.\nOna je dodala da je neophodno raditi na formiranju građanskog a ne nacionalnog političkog i kulturnog identiteta. “Upravo putem afirmacije i podsticanja interkulturalne komunikacije kao poželjnog kulturng i društvenog modela u Vojvodini, Srbiji i regionu doprinosi se dekonstruisanju negativnih etničkih i kulturnih stereotipa koje su ugrađene u ideološke matrice i koje jos uvek ugrožavaju društveni i kulturni kontekst”, navela je Aleksandra Bosnić-Đurić.\nSociolog Milorad Đurić ocenio je da u Vojvodini postoji “geto-efekat”, u okviru kojeg se nacionalne zajednice zatvaraju u sebe i ne komuniciraju jedne s drugima. “Ovakvi procesi prete da heterogenost društva u Vojvodini svedu na model izoolovanih, svesno marginalizovanih kolektivnih idetiteta”, rekao je Đurić.\nKnjiževnik Nedim Sejdinović založio se za “glasnost” u promociji interkulturalnosti. “Glasnost stvara turbulencije, problem, počesto su ugroženi i životi onih koji se bore za svoja prava, ali ona nema alternative, niti ima interkulturalnosti bez glasnosti”, rekao je Sejdinović. “U preraspodeli moći, pripadnici većinskih i manjinskih elita, kada su u pitanju prava nacionalnih manjina, stavljaju akcenat na nevidljivost. I jedni i drugi su neprijatelji interkulturalnosti, jer ona razara tarabe feudalnih etničkih okruga, kojima vladaju nacionalni kneževi”, ocenio je Sejdinović.\nVečerašnju tribinu organizovala je nevladina organizacija Centar za interkulturalnu komunikaciju (CINK) iz Novog Sada, uz podršku Fondacije za otvoreno društvo u Srbiji.


Portal Sarajevo-RS.com - Brnabić: Ako Srbija bude morala da bira, biraće EU\nBrnabić: Ako Srbija bude morala da bira, biraće EU\nutorak, 04 jul 2017 14:28\nSrpska premijerka Ana Brnabić izjavila je da će se Srbija, ako bude primorana da bira između bližih veza sa Rusijom i članstva u Evropskoj uniji, opredjeliti za ovu drugu.\nU intervjuu za američku agenciju "Blumberg", ona je rekla da će nastaviti put koji je započeo njen prethodnik Aleksandar Vučić, da zemlju pripremi za članstvo u EU do kraja svog mandata 2020. godine.\n"EU je cilj ka kome idemo, to je jasno", rekla je Brnabić u svojoj kancelariji sa pogledom na ruševine Ministarstva odbrane koje je bombardovao NATO 1999. tokom rata na Kosovu, navodi "Blumberg".\n"Imamo emotivne veze s Rusijom, zbog tradicije, kulture, vjere. Ima mnogo ljudi u Srbiji koji Rusiju doživljavaju kao našeg velikog brata i zaštitnika. Ta osjećanja se ne mogu zanemariti, ali naš strateški put je EU", rekla je Brnabićeva, koja je prošle sedmice preuzela dužnost premijera.\n"Blumberg" navodi da Aleksandar Vučić, kao predsjednik vladajuće Srpske napredne stranke, i dalje ima uticaja na vladu koju predvodi Ana Brnabić, iako je prešao na nominalno ceremonijalnu dužnost predsjednika.\nKao premijer, on je koristio prednost pozicije izmedju Rusije i EU, obavezujući se na reformu pravosudja i privrede i prihvatanje vrednosti Unije i, u isto vrijeme, prihvatajući investicije i oružje iz Moskve.\nTakođe je odbio da slijedi EU u sankcijama nametnutim Rusiji zbog Ukrajine, podsjeća "Blumberg" i dodaje da Ana Brnabić nije mogla da kaže da li će i ona nastaviti tako, ako to bude ugrozilo pristupanje Srbije Evropskoj uniji.\n"Blumberg" podsjeća da je Rusija najveći saveznik Beograda i kada je riječ o podršci za neprihvatanje nezavisnosti Kosova, što je jedna od najvećeih prepreka zaključivanju pregovora o pridruživanju EU.\nAna Brnabić rekla je da napredovanje ka normalizaciji veza s okrajinom sada zavisi od toga da li će Kosovo dati određenu autonomiju Srbima koji žive na sjeveru bivše pokrajine, a ukupno pitanje statusa će biti odlučeno na samom kraju putovanja, navodi agencija.\n"Bez obzira da li budemo potpuno spremni 2020. godine da se priključimo EU, to će ponovo zavisiti od EU da li ona želi da prihvati nove članice", rekla je premijerka i dodala da će Vlada morati da promoviše taj cilj u javnosti koja je skeptična, navodi "Blumberg" i dodaje da, prema rezultatima decembarske ankete Kancelarije za evropske integracije, pridruživanje EU podržava manje od polovine 47 odsto, građana Srbije.\nBrnabićeva se osvrnula i na kritike opozicionih lidera koji optužuju Vučića da grabi vlast i da će i sa mjesta predsjednika držati uzde Vlade.\n"Ni jednom nisam imala razloga da posumnjam da ću imati njegovu punu podršku za teške odluke, ali i odrešene ruke da činim šta mislim da je najbolje", rekla je.\nNa pitanje da li će moći da donosi odluke bez njegovog nadzora, ona je rekla: "Bila bih iznenađena ako ne budem mogla".\nViše iz ove kategorije « Rodila u 60. godini - druga najstarija u Srbiji Zamalo tuča na sjednici Skupštine grada Čačka »


Efikasna rešenja za štampanje i skeniranje za mala preduzeća: Veća produktivnost po nižoj ceni - Biznis i Finansije\nHome\tTekstoviNove tehnologije\tEfikasna rešenja za štampanje i skeniranje za mala preduzeća: Veća produktivnost po nižoj ceni\nEfikasna rešenja za štampanje i skeniranje za mala preduzeća: Veća produktivnost po nižoj ceni\nby bifadmin 18. novembra 2014.\nVođenje sopstvene firme ne sastoji se samo u postavljanju poslovnih ciljeva i traženju načina za njihovo postizanje, već takođe i u odabiru prave opreme koja će dobro služiti zaposlenima i olakšati njihov rad, a koja će omogućiti i bolje poslovanje firme. Canon nudi kvalitetnu opremu za kancelarijsko okruženje, koju karakteriše efikasnost, kvalitet i jednostavnost korišćenja, a koja pruža integralno rešenje za štampanje i skeniranje.\nCanonovi štampači i skeneri, kao što su višenamenski uređaji i-SENSYS, štampači PIXMA i MAXIFY i brzi skeneri serije DR, namenjeni malim preduzećima i kućnim kancelarijama, pružaju visokokvalitetne rezultate i veću produktivnost po nižoj ceni. Širok raspon mogućnosti povezivanja i lako razumljiv softver omogućavaju neometano deljenje funkcija u kancelariji. Jednostavan pristup karakteristikama štampanja i skeniranja, zajednička upotreba uređaja i širok raspon mogućnosti povezivanja, koji odgovaraju malim preduzećima, omogućavaju i rad u oblaku i na mobilnim uređajima.\nTehnologije ugrađene na Canonovim štampačima i skenerima, kao što su automatsko uključivanje i obostrano štampanje, kao i rešenja za štampanje i skeniranje na mobilnim uređajima, pomažu kućnim kancelarijama i malim preduzećima da uštede vreme i novac. Zbog toga povećavaju efikasnost firme i stvaraju profit.\nŠtampanje iz usluga u oblaku i memorisanje skeniranih dokumenata u takvim uslugama, bez obzira gde se korisnik nalazi, omogućavaju firmama da ostanu produktivne i kad su zaposleni na putovanju. Canonovi kompaktni uređaji za štampanje i skeniranje omogućavaju povezivanje s bežičnom mrežom. Skeniranje, deljenje i štampanje dokumenata direktno s mobilnog uređaja su vrlo jednostavni.\nCanonova energetski efikasna rešenja kojima se postižu uštede na papiru i toneru omogućavaju firmama da smanje svoj uticaj na životnu sredinu. Korišćenjem Canonovih štedljivih uređaja i naprednih digitalnih rešenja, firme značajno smanjuju potrošnju energije. Danas, kad je ekološka svest i briga za životnu sredinu važan deo poslovanja firmi, takvi argumenti svakako su važan činilac u odlučivanju za kupovinu.\nViše informacija o Canonovoj ponudi u vezi sa štampanjem i skeniranjem za mala preduzeća i kućne kancelarije, dostupno je na www.canon.rs/mybusiness.\nB&F reč nedelje: Rusija/EU


Sajber pretnje su u konstantnom porastu – ICT Vesti\nSajber pretnje su u konstantnom porastu\n7. Jula 2016. Razno 0 Comments\nSa sajta Polarotor.rs prenosimo u celosti ekskluzivan intervju sa Draganom Martinovičem, direktorom kompanije Kaspersky Lab za istočnu Evropu\nDragan Martinovič – direktor kompanije Kaspersky Lab za istočnu Evropu\nMožete li nam reći nešto više o aktuelnim bezbednosnim pretnjama u korisničkom i korporativnom okruženju? Koje od ovih pretnji su najopasnije?\nPre svega, hteo bih da naglasim da se svet IT pretnji menja konstantno i veoma ubrzanim tempom, i da ono što danas može biti opasna pretnja za nekoliko godina može biti potpuno bezopasno. Kada govorimo o pretnjama za krajnje korisnike, rekao bih da su ransomware virusi trenutno „najpopularniji“ i najrasprostranjeniji alat za zaradu. Sajber kriminalci inficiraju uređaje malicioznim ransomware virusima i zatim od korisnika traže otkup kako bi im vratili njihove bitne i osetljive informacije. Oni iskorišćavaju ljudski karakter i prirodu. Korisnici često paniče, i u toj panici odmah plate otkup u nadi da će se sve vratiti u normalu, što nije toliko čest slučaj. Naravno, ova pretnja nije ograničena samo na krajnje korisnike, već je kriminalci često koriste da napadnu zaposlene u kompanijama koji ne vode računa o bezbednosti, i koriste personalne uređaje za poslovne zadatke. Kada govorimo o korporativnim pretnjama, DDoS napadi su pretnja od koje strahuju mnoge kompanije i korporacije. Kriminalci koriste ove napade da prekinu rad kompanije, što prouzrokuje značajnu štetu. Posmatrajući sa finansijskog aspekta, šteta koju kompanije mogu pretrpeti varira između nekoliko hiljada i nekoliko stotina hiljada dolara. Međutim, gubitak novca nije najveća glavobolja za kompanije. Gubitak klijenata, reputacije i poslovnih prilika često je najozbiljnija posledica DDoS napada. Nije redak slučaj da kompanija mora u potpunosti da ugasi svoje poslovanje usled značajnog gubitka reputacije ili klijenata.\nDa li su bezbednosna rešenja dovoljna za zaštitu od ovih pretnji ili je neophodan ozbiljniji bezbednosni pristup ovom problemu?\nPosedovanje adekvatnog bezbednosnog rešenja na vašem uređaju jeste pozitivan pristup prema IT bezbednosti. Danas postoje brojna bezbednosna rešenja koja korisnicima pružaju napredne bezbednosne usluge. Naša ključna poslovna strategija je da opsežno znanje o bezbednosnim pretnjama pretvorimo u konkretnu zaštitu za naše klijente, i da rešimo probleme najaktuelnijih sajber pretnji. Naš portfolio obuhvata rešenja koja odgovaraju potrebama najrazličitijih klijenata. U današnje vreme, kompanije ulažu i do 80 odsto svojih budžeta za IT bezbednost pokušavajući da spreče napade, pri čemu odvajaju samo 20 odsto na predviđanje, rano prepoznavanje i adekvatan odgovor na pretnje. Sigurni smo da će se u budućnosti ovaj odnos promeniti na otprilike 40/60. Tek tada će kompanije biti u mogućnosti da razviju sveobuhvatnu bezbednosnu strategiju, i one su svesne toga. Ovo je jednostavno globalni trend. Mi uočavamo ove promene prilikom zahteva naših klijenata i u skladu sa tim im nudimo odgovarajuća rešenja i usluge.\nDa li možete da nam navedete neki konkretan slučaj opasne korporativne bezbednosne pretnje i kako je ona neutralisana?\nPrimer ovakve pretnje bi mogao biti ransomware virus koji se zove cryptomalware. Na primer, ako je računovođa dobio “fišing” i-mejl koji je izgledao u potpunosti kao pravi i-mejl sa važnom fakturom, otvorio ga i inficirao ne samo svoj računar, već ceo server, svi dokumenti bi mogli biti šifrovani. Kako bi ovi dokumenti bili otključani, neophodno je da korisnik poseduje ključ za skidanje šifre, koji, u slučaju cryptomalware-a, poseduju samo sajber kriminalci. Oni zatim nude talj ključ kompaniji za određenu sumu novca (isplata ne garantuje da će kriminalci poslati ključ i da će ključ raditi).\nDrugi primer je ciljani napad na konkretnu organizaciju. Na primer, velika kompanija može da „dobije“ neprimetan malver posredstvom prodajnih partnera, male kompanije koja pruža usluge čišćenja ili kompanije koja je podrška za organizaciju događaja. Sajber kriminalcima je lakše da napadnu organizacije sa slabim IT bezbednosnim merama, koje su provereni prodajni partneri velikih kompanija.\nSajber kriminalci često koriste društveni inženjering za ove napade. Zbog toga bi kompanije trebalo da imaju efikasno bezbednosno rešenje, ali bi takođe trebalo da edukuju svoje zaposlene o IT pretnjama. Na primer, Kaspersky Endpoint Security obezbeđuje kompletnu bezbednosnu platformu sa anti-malver tehnologijom, šifrovanjem podataka, mobilnom zaštitom, procenom ranjivosti i njihovim ažuriranjem, i drugim alatima za kontrolu. On takođe sadrži tehnologije kao što su „Whitelisting“ i „Default Deny“, koje omogućuju IT administratorima da kontrolišu pokretanje sumnjivih fajlova. Aplikacija Kaspersky Security for Windows Server ima tehnologiju za zaštitu od šifrovanja (Anti-Cryptor) koja je kreirana kako bi zaštitila IT infrastrukturu od cryptomalware-a.\nKako da edukujete zaposlene? Postoje dva aspekta: IT stručnjaci bi uvek trebalo da budu upoznati sa aktuelnim sajber pretnjama, dok bi ostali zaposleni trebalo da znaju osnovne principe zaštite i prate bezbednosna pravila kompanije (na primer, da znaju šta treba da rade ako izgube uređaj na kojem se nalaze poslovni podaci).\nU poslednje vreme smo imali prilike da slušamo o brojnim ransomware napadima, kao i napadima na bankomate. Kako korisnici mogu da se zaštite od ovih pretnji?\nI dok je crypto-ransomware jedan od najopasnijih vrsta malvera ikada napravljenih, i da posledice ovih napada mogu biti veoma ozbiljne, mi u kompaniji Kaspersky Lab smatramo da uvek postoji način da se zaštitite od ove pretnje.\nPravljenje rezervnih kopija je obavezno. Ako ste ikada pomislili da bi trebalo da preuzmete i instalirate onaj dosadni paket za ažuriranje softvera, danas je taj dan. Kada pravljenje kopija postane obavezno pravilo u svakodnevnom radu na računaru, nećete više biti ranjivi na ransomware napade.\nKoristite pouzdano bezbednosno rešenje. Prilikom korišćenja ne isključujte napredne bezbednosne funkcije koje rešenje poseduje. To su obično karakteristike koje omogućuju otkrivanje novog ransomware-a na osnovu njegovog ponašanja, tako da uvek treba imati uključenu opciju za detekciju pretnji na osnovu ponašanja (u proizvodima kompanije Kaspersky Lab, to omogućuje System Watcher komponenta).\nInformišite se o novim načinima koje sajber krimnalci koriste kako bi namamili žrtve da instaliraju malver. U tome vam mogu pomoći stručni tekstovi koje možete pronaći na izvorima kompanije Kaspersky Lab kao što su stranice Securelist.com i Kaspersky Daily.\nAko je iz nekog razloga vaša datoteka šifrovana ransomware-om, i od vas se traži da platite otkup, nikako ne plaćajte. Svaki bitcoin prebačen u ruke kriminalaca nadograđuje njihovo poverenje u ovaj sistem sajber kriminala, što ima za posledicu stvaranje novih ransomware virusa. Istovremeno, veliki broj bezbednosnih kompanija, uključujući i Kaspersky Lab, svakodnevno se bore protiv ransomware-a. Ponekad je moguće kreirati alat za dešifrovanje određene vrste ransomeware-a, a ponekad je, kao rezultat saradnje sa Ministarstvom unutrašnjih poslova, moguće dobiti ključeve za šifrovanje za pojedine porodice ransomware virusa, što može imati za rezultat dešifrovanja vaših fajlova. Takođe, kreiranje i distribuiranje ransomware virusa, kao i zahtevanje otkupa za dešifrovanje fajlova, predstavljaju kriminalne radnje u većini zemalja sveta. Prijavite ovakve napade policiji kako bi oni mogli da započnu istragu.\nKada su u pitanju napadi na bankomate, uočili smo značajan porast napada pomoću „skimer“ uređaja i malicioznog softvera. Uspešno korišćenje „skimer“ uređaja kako bi bili ukradeni podaci sa platnih kartica korisnika prilikom korišćenja na bankomatima ili benzinskim pumpama jeste nešto sa čime su ljudi u velikoj meri upoznati, zbog čega su mnogi korisnici dodatno pažljivi kada koriste usluge bankomata. Najbolja praksa je da koristite bankomate koji se nalaze u samim bankama; u slučaju da imate sumnje oko izgleda ili rada određenog bankomata, najbolje je da ga izbegavate. Takođe, veoma je važno da redovno proveravate SMS poruke koje dobijate od banke, i da u slučaju bilo kakve sumnjive poruke ili izveštaja o sumnjivoj finansijskoj transakciji odmah direktno kontaktirate vašu banku kako bi kartica bila blokirana.\nGde se Srbija nalazi kada su u pitanju mete sajber napada? Da li je Srbija primamljiva meta hakerima?\nSajber kriminalni napadi malicioznim kodovima globalni su fenomen, i jako mali broj određenih napada je karakterističan za samo jednu zemlju, kao što je na primer malver za onlajn bankarstvo, gde se metode napada moraju prilagoditi određenim veb stranicama banaka i procesima za autorizaciju transakcija.\nU prvoj polovini 2016. godine, 17,7 odsto korisnika u Srbiji koji su deo naše cloud mreže (KSN) bili su napadnuti onlajn pretnjama. To Srbiju rangira kao 65. državu na svetu kada su u pitanju onlajn pretnje prilikom surfovanja internetom.\nTakođe, policijski inspektor iz sektora za visokotehnološki krimal u okviru službe za borbu protiv organizovanog kriminala, koji je bio učesnika na forumu o sajber bezbednosti koji je organizovao Kaspersky Lab u Ukrajini 2015. godine, naglasio je da Srbija nije izolovano ostrvo kada su u pitanju sajber pretnje i napadi, i da njihova služba, zajedno sa drugim kompanijama kao što je Kaspersky Lab, ulaže velike napore kako bi se izborila sa sajber kriminlacima.\nDa li smatrate da su krajnji korisnici i kompanije u Srbiji adekvatno informisani o ozbiljnosti bezbednosnih pretnji? Na koji način bi mogla da se podigne svest o bezbednosnim pretnjama?\nSigurno je da ima prostora za napredak kada je u pitanju podizanje svesti o sajber bezbednosti, ali se situacija značajno popravila u prethodnih nekoliko godina, naročito nakon niza događaja koji su dobili veliku popularnost, od veb stranice „Ešli Medison“ (Ashley Madison), do hakovanja kompanije Sony i nekoliko naloga poznatih ličnosti. Veliku pažnju posvećujemo podizanju svesti o IT bezbednosti kroz događaje koje organizujemo i informacije koje pružamo, za krajnje korisnike (na primer, preko bloga www.blog.kaspersky.com), kompanije (www.business.kaspersky.com) i IT stručnjake (www.securelist.com). Međutim, radi podizanja stepena bezbednosti na internetu, neophodno je da vladine i nevladine organizacije, kao i kompanije i velike korporacije, zajedno rade na ostvarenju tog cilja.\nKakav su predviđanja kompanije Kaspersky Lab za 2017. godinu kada su u pitajnu sajber pretnje?\nSvet sajber pretnji se konstantno razvija. Tokom prethodnih godina, imali smo prilike da vidimo kako sajber kriminalci demonstriraju svoju snagu u različitim digtalnim okruženjima. Postoje različite pretnje, od onih opštih do onih koje napadaju specifične organizacije. U svetu tih pretnji, primetno je, na primer, da je broj ransomware pretnji značajno poorastao (u 2015. godini je udvostručen broj cryptolocker napada, i iznosio je više od 51 hiljadu napada). Sa druge strane, mobilne bankarske pretnje su među 10 najpopularnijih malicioznih finansijskih programa.\nNapredne uporne pretnje (APT) svake godine u sve većoj meri targetiraju kompanije: stručnjaci u Kaspersky Lab-u očekuju da akcenat više neće biti na upornim pretnjama, već da će sajber kriminalci kreirati otpornije pretnje ili malver programe bez fajlova, smanjujući na taj način tragove u inficiranom sistemu i izbegavajući detekciju. Predviđamo da će takođe porasti broj napada u kojima kriminalci koriste unapred napravljene i dostupne malver programe.\nOčekujemo da će u narednim godinama APT napadi biti u velikoj meri diverzifikovani. Na primer, u 2015. godini, kineska APT pretnja – Winnti APT, promenila je svoje mete i više nije napadala kompanije koje proizvode video igrice, već je svoj fokus prebacila na faramceutske i telekomunikacione kompanije. Napadi na finansijske organizacije, kao što su banke, investicioni fondovi i berze (uključujući i one koje rukovode kripto valutama), takođe su sve zastupljeniji. Industrijska sajber bezbednost takođe postaje ozbiljna meta za sajber kriminalce, što može predstavljati problem za brojne naftne i gasne kompanije na Bliskom Istoku.\nPored toga, očekujemo povećano prisustvo pretnji za mobilne uređaje, kao i u oblasti „internet stvari“ (Internet of Things).\ndragan martinovič intervju, dragan martinovič kasperski


Agrokor u Srbiji očekuje prihod od 800 milijuna eura | Poslovni savjetnik\nKompanija Agrokor, koja u Srbiji ima trgovinski lanac supermarketa Idea, objavila je u Beogradu da je za deset godina poslovanja u Srbiju uložila 450 milijuna eura te da u ovoj godini očekuje prihod od 800 milijuna eura.\nIzvršni potpredsjednik za poslovnu grupu Maloprodaja Ante Todorić rekao je agenciji Beta da je Agrokor zadovoljan poslovanjem u Srbiji, gdje ima tržišni udio od osam posto. Mi smo jedna od šest najvećih kompanija u Srbiji i ove godine ćemo ovdje ostvariti prihod od oko 800 milijuna eura, izjavio je Todorić, rekavši da Agrokor u Srbiji ima 6500 zaposlenika.\nOn je ocijenio da je srbijansko tržište dinamično, a da je konkurencija velika. U kompaniji su svjesni, kazao je, da je ekonomska kriza utjecala i na tržište Srbije. Očekujemo i nadamo se da će nove mjere srbijanske vlade pokrenuti gospodarstvo i investicije i potaknuti potrošnju, koja je ključ za održanje i unapređenje postojećih poslova, istaknuo je Todorić.\nOn je ocijenio da povećanje PDV-a u Srbiji s 18 na 20 posto neće prouzročiti drastičnije promjene, a prognozirao je da bi cijene mogle porasti za oko jedan posto. Po njegovim riječima, cijene prehrambenih proizvoda u Srbiji i dalje su za oko 20 do 40 posto niže nego u Hrvatskoj i Sloveniji. Todorić nije konkretno odgovorio na pitanje Bete namjerava li Agrokor preuzeti neke kompanije u Srbiji i kakvi su mu daljnji planovi. (Hina/HT)\nAgrokor Ante Todorić Beograd kompanija srbija zaposlenici